cyanic-selkie/wikianc huggingface dataset:
ఉత్తర సర్కారులు
ఉత్తర సర్కారులు ఆంగ్లేయులకు స్వాధీనమైన చరిత్ర
సా.శ. 1759 ఏప్రిల్ లో కర్నల్ ఫోర్డ్సు మచిలీబందరులో ఫ్రెంచివారిని ఓడించి ఆక్రమించిన దగ్గరనుండి ఉత్తర సర్కారులు ఆంగ్లేయుల వశము అవటానికి చాలా కార్యక్రమం జరిగింది, చాలా కాలం పట్టింది. కేవలము వారు సైనికబలగంతో సర్కారులంతా స్వాధీనం చేసుకోలేదు.1765 లో రాబర్టు క్లైవు సరాసరి మొగలాయి చక్రవర్తినుంచి తీసుకున్న పట్టాతోనే గాక రాజనీతితో అప్పటి ఉత్తరసర్కారుల పరిపాలకుడు ముగలాయ చక్రవర్తి సుబేదారుడైన హైదరాబాదు నిజాంగారితో అనేక మార్లు ప్రతిపాదనలతోనూ,వప్పందాలతోనూ, నిజాంసోదరులతోనూ, తాబేదార్లతో గూడా రాయబారము బహిరంగముగానూ, చాటుగాను చేసి మొత్తానికి న్యాయబద్దముగా స్వాధీనముచేసుకున్నట్లుగా కనబరచారు ఆంగ్లేయులు. 1823 దాకా ఆంగ్లేయులకు ఉత్తరసర్కారులు పూర్తిగా స్వంతమవలేదు.
1759--1823 ల మధ్య చరిత్ర
ఆ ఆరు దశాబ్దములలో చాల విశేషమైన చరిత్రాంశములు ఆంగ్లేయులకీ హైదరాబాదు నిజాంగారికీ మధ్య జరిగినవి క్లుప్తముగానైనా సంవత్సరాలవారీగా క్రమబధములో చెప్పటం అవసరం.
మూలాలు
వర్గం:భారతదేశ చరిత్ర వర్గం:ఆంధ్రప్రదేశ్ చరిత్ర వర్గం:భారతదేశంలో బ్రిటిషు పాలన వర్గం:ఈ వారం వ్యాసాలు
చిత్తజల్లు శ్రీనివాసరావు
సి.ఎస్.రావుగా ప్రసిద్ధిచెందిన చిత్తజల్లు శ్రీనివాసరావు సుప్రసిద్ధ తెలుగు సినిమా దర్శకుడు, నటుడు. ఇతడు సుప్రసిద్ధ దర్శకుడు చిత్తజల్లు పుల్లయ్య దంపతుల పుత్రుడు. ఇతని భార్య ప్రముఖ నాట్యకళాకారిణి, నటీమణి రాజసులోచన. thumb|శ్రీ వేమన చరిత్ర
బయటి లింకులు
వర్గం:తెలుగు సినిమా దర్శకులు వర్గం:తెలుగు సినిమా నటులు వర్గం:తూర్పు గోదావరి జిల్లా సినిమా నటులు వర్గం:తూర్పు గోదావరి జిల్లా సినిమా దర్శకులు
అగర సరస్సు
అగర సరస్సు కర్ణాటక రాష్ట్రం లోని బెంగుళూరు లో గల అగర ప్రాంతంలో ఉంది. ఇది 98 ఎకరాల విస్తీరణంలో విస్తరించిన ఒక సహజ సరస్సు. బెంగుళూరు లో బాగా ప్రసిద్ధి చెందిన సరస్సులలో ఇది ఒకటి.
భౌగోళికం
ఈ సరస్సు 8 వ శతాబ్దానికి చెందినదని చరిత్ర చెబుతుంది. దీనికి ఒక చివర ఉద్యానవనం ఉంది. దీని చుట్టూ పాదచారులు నడవటానికి జాగింగ్ మార్గం కూడా ఉంది. ఈ సరస్సులో దాదాపు 40 జాతుల సరీసృపాలు, వాటర్‌బర్డ్స్ కనుగొనబడ్డాయి. ఈ సరస్సు మడివల సరస్సు నీటితో నిండుతుంది. ఇక్కడి నుండి బెల్లందూర్ సరస్సుకి మిగులు జలాలు వెళ్తాయి.
ప్రత్యేకత
అగర సరస్సులో అత్యంత ప్రసిద్ధ ఆకర్షణ చిల్డ్రన్-రూస్టర్ గ్లోబ్. ఇక్కడ 230 కి పైగా మొక్కలు నాటబడ్డాయి.
అభివృద్ధి
కర్ణాటక రాష్ట్ర ప్రభుత్వం కర్ణాటక సరస్సుల పరిరక్షణ - అభివృద్ధి అథారిటీ అనే పేరుతో రాష్ట్రంలోని అన్ని సరస్సుల అభివృద్ధికి ఒక ప్రణాళిక వేసి అభివృద్ధి కార్యక్రమాన్ని నిర్వహిస్తుంది.
మూలాలు
వర్గం:సరస్సులు వర్గం:నీటి వనరులు వర్గం:కర్ణాటక వర్గం:కర్ణాటక చారిత్రిక ప్రదేశాలు
జస్లీన్ కౌర్ లైంగిక వేధింపుల ఉదంతం
ట్రాఫిక్ సిగ్నల్ వద్ద సరబ్జీత్ సింఘ్ అనే యువకుడు తనను లైంగికంగా వేధించాడని అతని పై జస్లీన్ కౌర్ అనే యువతి కేసులను వేసినది. ఆ యువతి సాంఘిక మాధ్యమాలలో ఛాయాచిత్రాలను అప్లోడ్ కూడా చేసినది. ఈ ఉదంతంలో సత్యాసత్యాలు కొంత కాలానికి గానీ బయట పడలేదు. నిజానికి సరబ్జీత్ తన మానాన తాను వెళుతూ ఉంటే, మొదటా జస్లీన్ యే అతనిని రెచ్చగొట్టినదని, దీనితో చనువు తీసుకొన్న సరబ్జీత్ యొక్క ఛాయాచిత్రాలను, వీడియోలను జస్లీన్ కౌర్ సాంఘిక మాధ్యమాలలో వక్రీకరించి చూపినదని తేలిటంతో యావత్ భారతదేశం అవాక్కయినది. సాంఘిక మాధ్యమాల దుర్వినియోగానికి జస్లీన్ కౌర్ ఉదంతం ఒక మచ్చు తునకగా నిలిచిపోయినది.
ఎట్టిమడై రైల్వే స్టేషను
ఎట్టిమడై రైల్వే స్టేషను  భారతదేశం లోని తమిళనాడు లోని, కోయంబత్తూరు జిల్లాలో ఎట్టిమడైలో, ఉన్న ఒక రైల్వే స్టేషను. ఇది మధుకరై, వాలాయర్ మధ్య ఉంది.
ఇవి కూడా చూడండి
వర్గం:తమిళనాడు రైలు రవాణా వర్గం:కోయంబత్తూరు జిల్లా రైల్వే స్టేషన్లు వర్గం:తమిళనాడు రైల్వే స్టేషన్లు వర్గం:సేలం రైల్వే డివిజను వర్గం:దక్షిణ రైల్వే స్టేషన్లు
మక్కపాటి కృష్ణమోహన్
మక్కపాటి కృష్ణమోహన్ ప్రముఖ రంగస్థల నటులు, రచయిత, దర్శకులు.
జననం
కృష్ణమోహన్ ప్రకాశం జిల్లా, కరవది గ్రామంలో జన్మించారు.
ఉద్యోగం
కృష్ణమోహన్ ఉపాధ్యాయుడిగా తెలంగాణ లో పనిచేసి, అటుతర్వాత తెనాలి జూనియర్ కాలేజిలో కాలేజీలో ప్రొఫెసర్ గా బాధ్యతలు నిర్వహించి, కొంతకాలానికి మారీసుపేట బ్రాంచి హైస్కూల్ లో ప్రధానోపాధ్యాయులుగా పనిచేసి, 1996లో పదవి విరమణ చేశారు.
రంగస్థల ప్రస్థానం
కృష్ణమోహన్ కి నాలుగున్నర దశాబ్ధాలుగా రంగస్థలంలో అనుభవం ఉంది. 1952లో రంగకవి రాసిన ఇదేనా మా దేశం నాటకంలో మొదటిసారిగా నటించారు. 1954-55 మధ్యకాలంలో కప్పగంతుల మల్లిఖార్జునరావు, డాక్టర్ ముదిగొండ శివప్రసాద్, కె. విశ్వనాథం, తల్లావఝుల పతంజలిశాస్త్రి, తైలం లక్ష్మీనారాయణ, వి.యస్.ఆర్. కామేశ్వరరావు, వావిలాల హరిప్రసాద్, ఎర్రంనేని చంద్రమౌళి మొదలైన వారితో కలిసి ఒంగోలులో 'నవ్య కళాసమితి' అనే నాటక సమాజాన్ని స్థాపించారు.
తెనాలిలో కళాభారతి అనే నాటక సమాజాన్ని స్థాపించి, తన స్వీయ దర్శకత్వంలో జై భవాని వంటి నాటకాలు ప్రదర్శించారు. ప్రదానోపాధ్యాయులుగా ఉంటూనే స్కూల్ విద్యార్థులతో నాటకాలు వేయించేవారు. వీరు స్వయంగా రచించి, దర్శకత్వం వహించిన మనం - మన పిల్లలు అనే నాటిక అనేక బహుమతులు పొందింది.
బహుమతులు
ప్రజానాట్యమండలి వారు నిర్వహించిన నాటక పోటీలలో తెలుగు కోపం నాటికకు డాక్టర్ రాజారావ్ చేతులమీదుగా ప్రథమ బహుమతిని అందుకున్నారు. చింతపల్లి హనుమంతరావు రచించిన సుడిగుండాలు నాటకంను రాష్ట్రంలోని వివిధ పరిషత్తులలో ప్రదర్శించి, 16సార్లు ఉత్తమ నటులుగా బహుమతులు అందుకున్నారు. ఆంధ్ర విశ్వవిద్యాలయం నిర్వహించిన 1958, 1959 నాటకోత్సవాలలో పునర్జన్మ, వీలునామా నాటకాలు ప్రదర్శించి ఉత్తమ నటులుగా బహుమతులు అందుకున్నారు. 1963, 1966, 1971 సంవత్సరాలలో ఆంధ్ర నాటక కళా పరిషత్తు వాళ్లు నిర్వహించిన నాటకపోటీలలో చీకటి తెరలు, జ్వాల, మబ్బులు మొదలైన నాటికలు ప్రదర్శించి బహుమతులు పొందారు. ఒంగోలుకు అభ్యుధయ నాటకరంగాన్ని పరిచయం చేస్తూ పెళ్లిచూపులు, వెంకన్న కాపురం, భలేపెళ్లి నాటకాలు ప్రదర్శించారు.
సినిమారంగం
యోగానంద్ దర్శకత్వం వహించిన రారా కృష్ణయ్య సినిమాలో జె.వి. సోమయాజులు, వల్లూరి వెంకట్రామయ్య చౌదరి లతో కలిసి నటించారు. ప్రస్తుతం తెనాలిలో ఉంటున్నారు.
మూలాలు
వర్గం:తెలుగు రంగస్థల నటులు వర్గం:తెలుగు సినిమా నటులు వర్గం:మూలాల అందజేత ప్రాజెక్టు వర్గం:ప్రకాశం జిల్లా రంగస్థల నటులు వర్గం:ప్రకాశం జిల్లా ఉపాధ్యాయులు వర్గం:ప్రకాశం జిల్లా సినిమా నటులు
గురజాడ శ్రీరామమూర్తి
గురజాడ శ్రీరామమూర్తి (1851 - 1899) ప్రముఖ తెలుగు రచయిత, కవి, పత్రికా సంపాదకులు. శ్రీరామమూర్తి గారి 'కవిజీవితములు ' చరిత్రలో నొక కనక ఘట్టము.
వీరు నియోగిశాఖీయ బ్రాహ్మణులు. వీరి తండ్రి: దుర్గప్రసాదరావు. నివాసము: కాకినాడ, విజయనగరము. వీరు "రాజయోగి" అను పత్రికా సంపాదకత్వమును నిర్వహించారు. విజయనగరము ప్రాంతములో వీరికి కాకినాడ పంతులని పేరు.
గురుజాడ శ్రీరామమూర్తి గారికి ముందు తెలుగులో కవిచరిత్రములు లేవు. వీరు ఆంగ్ల విద్యాధికులు కాబట్టి పాశ్చాత్య విద్వాంసులు రచించిన కవి జీవితములు చూచి అటువంటివి తెలుగుభాషలో రచించిరి. ఆంధ్ర కవి జీవితములు కథా ప్రధానమయిన గ్రంథము. అందు కవి కాల నిర్ణయాదుల కంటే నా యా కవులపై జెప్పుకొను పుక్కిటి పురాణము లెక్కువ. చారిత్రక దృష్టితో బరిశీలించిన నీ గ్రంథమునకు బ్రథమ స్థానము లేకున్నను గవి చారిత్రముల కిది మార్గదర్శి యనవలయును. కందుకూరి వీరేశలింగం పంతులు తమ 'కవులచరిత్ర ' లో మఱుగున నున్న కవులను బెక్కుమందిని బయట బెట్టి వారి వారి కాల నిర్ణయములు సప్రమాణముగా నొనరించి తత్తద్గ్రంథములలోని గుణ దోహములు వెల్లడించిరి. ఆ కారణమున వీరి కవి జీవితముల కంటె, వారి కవి చరిత్రములకు బెద్ద పేరు వచ్చింది. 1880 లో కవి జీవిత రచనము వీరిది సాగినది. రామ మూర్తి పంతులు గారి పీఠికలోని కొన్ని మాటలు పరికింప దగినవి.
కందుకూరి వీరేశలింగము గారు తమ మిత్రు లెవ్వరో తమ్ము గవి చరిత్రములు తిరుగ రచియించుటకు బ్రేరేపించినారని కవి చారిత్రము లను పేరితో నొక గ్రంథము ప్రాచీన కవులం గూర్చిన భాగమును ముద్రించి ప్రకటించిరి. అందు పెక్కండ్రు కవుల పేళ్ళును వారి చారిత్రములను 101 వ్రాసినట్లున్నను జాల భాగ మిదివఱలో నాచే బ్రకతింప బడిన కవి జీవితముల యర్థ సంగ్రహమే కాని వేఱు కాదు. ఏవియైన నొకటి రెండు కథలు నవీనముగా కాంపించుటకు జేర్పబడినను నవి యనవసరమైన చారిత్రములు గానైనను లేక ప్రత్యేకము కవిత్వ శైలిం జూపుటకు వ్రాయ బడిన పద్యములు నుదాహరణములుగా నైన నుండును.
రామమూర్తి పంతులు గారిది సువర్ణ విగ్రహము. విగ్రహమునకు తగిన గుణసంపత్తి. ఈయన 'మెట్రిక్యులేషన్ ' నేటి ఎం.ఏ లకు సమానము. వీరు కాకినాడ సబ్ కోర్టులో నుద్యోగించుచు రాజీనామానిచ్చి 1830 లో విజయనగర సంస్థానాధీశ్వరులు పూసపాటి ఆనంద గజపతి రాజు సన్నిధిని నిలయ విద్వాంసుడుగా నుండెను. ఆ ప్రభువున కీకవి యెడల జెప్పలేని యాదరము. 1897 లోఆనంద గజపతి నిర్యానము తరువాత రామమూర్తి గారిని సంస్థానము పోషించింది. వీరి కవి జీవితములు ఆనంద గజపతి పేరుగా వెలసి యున్నవి.
ఈయన చరిత్ర పరిశీలకుడే గాక కవి కూడను. 'మర్చంటు ఆఫ్ వినీస్ ' నాటకమును బరివర్తించిరి. ఓగిరాల జగన్నాధ కవిగారి యచ్చ తెనుగు నిఘంటువగు ఆంధ్ర పద పారిజాతమును కొన్ని పదములందు జేర్చి కూర్చి వీరచ్చుకొట్టించిరి. తిమ్మరుసు, బెండపూడి అన్న మంత్రి, ఆప్పయ దీక్షితులు ఈ ముగ్గురు మహామహుల చరిత్రములు సంపాదించి తెలుగువారికి అందించిరి. వీరు కాకినాడ నుండి వెలువరించిన రాజయోగి పత్రిక నాడు పేరుబడింది. గురజాడ శ్రీరామ మూర్తి గారు కొంతకాలం పెద్దాపురంలో నివసించారు ప్రబంధ కల్పవల్లి అనే మాస పత్రికను పెద్దాపురం నుండి ప్రచురించి వారి రచనలైన కవి జీవితములు, ఇతర వ్యాసాలను అందులో ప్రచురించేవారు
మూలాలు
వర్గం:1851 జననాలు వర్గం:1899 మరణాలు వర్గం:తెలుగు రచయితలు వర్గం:సంపాదకులు వర్గం:తెలుగు కవులు వర్గం:తూర్పు గోదావరి జిల్లా రచయితలు
ది డూన్ స్కూల్
ది డూన్ స్కూల్ (The Doon School) అన్నది ఉత్తరాఖండ్ రాష్ట్రములోని డెహ్రాడున్‌లో 70 acre విస్తీరణములో ఉన్న ఒక స్వతంత్ర పాఠశాల. 1935లో స్థాపించబడిన ఈ పాఠశాలను సతీష్ రంజన్ దాస్ స్థాపించారు. ఈ పాఠశాల యొక్క తొలి ప్రధాన ఉపాధ్యాయుడు ఆర్థర్ ఇ ఫుట్. ఇతర పాఠశాలలతో పోల్చితే ఈ పాఠశాల చిన్నది: ఇక్కడ సాధారణంగా 480 విద్యార్థులు ఉంటారు. ఈ పాఠశాల స్థాపించినప్పటి నుండి పట్టభద్రులైన విద్యార్థుల సంఖ్య ఐదువేలే ఉంటుందని అంచనా. మొత్తం 67 అధ్యాపకులు ఉన్నారు. వీరిలో 15 మంది మహిళలు. అధ్యాపకులు:విద్యార్థులు నిష్పత్తి సుమారు 1:8 గా ఉంది. పాఠశాల 120 స్కాలర్‌షిప్పులను అందిస్తుంది. వీటిలో పాక్షిక, పూర్తి స్థాయి ఆర్థిక సహాయాలు ఉంటాయి. సుమారు 25% విద్యార్థులు ఈ ఆర్థిక సహాయాన్ని పొందుతారు. డూన్ బాలుర పాఠశాల; ఈ పాఠశాలలో చదివిన బాలికలు, పాఠశాల అధ్యాపకుల కూతుళ్ళు మాత్రమే. పాఠశాల ఆశయం యువ భారతీయులకు ఉదార విద్యను అందించడము, వారిలో లౌకికత్వం, క్రమశిక్షణ, సమానత్వం వంటి సిద్ధాంతాలను నెలకొల్పడం. ఈ పాఠశాలకు G20 పాఠశాలలు, రౌండ్ స్కొయర్ సంస్థలలో సభ్యత్వం ఉంది.
చరిత్ర
డూన్ స్థాపనకు ముఖ్య కారకుడు, కోల్‌కతాకు చెందిన ప్రముఖ న్యాయవాది ఎస్.ఆర్.దాస్. ఇతను 1927లో లార్డ్ ఇర్విన్ ఎగ్జిక్యూటివ్ కౌన్సిల్‌లో న్యాయసభ్యుడు అయినప్పుడు, ఒక షరతు విధించాడు. తాను ఈ హోదాను ఉపయోగించి భారతదేశంలో ఒక కొత్త పబ్లిక్ పాఠశాల స్థాపించడానికి నిధులు సమకూరుస్తానని, అందుకు అంగీకరించాలన్నదే ఆ నియమం. దానికి ఇర్విన్‌ని ఒప్పించి చేరాడు. 40 లక్షలు రూపాయలు సమకూర్చాలని అతను భారతదేశములో విస్తృతంగా పర్యటించాడు. కాని రూ.10 లక్షలు మాత్రమే నగదు వసూలు అయి మరో రూ.10 లక్షలు ఇస్తామని హామీ ఉన్న సమయములో అయిన హఠాత్తుగా మరణించాడు. దాస్ ఇండియన్ పబ్లిక్ స్కూల్స్ సొసైటిని కూడా ఏర్పాటు చేశారు. ఈ పాఠశాలలు జాతి, మతం, అంతస్తు భేదాలు లేకుండా విద్యార్థులను చేర్చుకోవాలన్నదే అతని లక్ష్యం. సాంకేతికంగా, డూన్ పాఠశాల IPSS కే స్వంతం. కాని ఈ పాఠశాల స్వేచ్ఛగా వ్యవహరిస్తుంది.
పాఠశాలలోని హౌస్‌లకు ముందు వేరే పేర్లున్నా, తర్వాత ఐపిఎస్ఎస్‌కు భూరి విరాళాలు ఇచ్చిన దాతల పేర్ల మీదుగా పెట్టడం మొదలుపెట్టారు:
ముందుగా రూ.1 లక్ష గుప్త విరాళం ఇచ్చిన రాయ్ బహదూర్ రామేశ్వర్ పేరు మీద భవనాలు పేర్లు పెట్టబడలేదు.
1935 అక్టోబరు 27 నాడు వైస్రాయి, లార్డ్ విల్లింగ్డన్ పాఠశాల ప్రారంభోత్సవానికి అధ్యక్షత వహించారు. 70 బాలురు మొదటి టర్మ్‌కు మరో 110 బాలురు రెండవ టర్మ్‌కు చేరారు.
రవీంద్రనాధ టాగూరు రచించిన జన గణ మన పాట పాఠశాల పాటగా 1935లో తీసుకోబడింది ; ఈ పాటే తరువాత భారతదేశం జాతీయ గీతంగా 1947లో స్వీకరించారు.
మార్గదర్శక విలువలు
ఈ బాధ్యతను చేపట్టే ముందు ఆర్థర్ ఫుట్ భారతదేశానికి ఏనాడు రాలేదు. అతను మొదటి చేర్య హరోకు చెందిన J. A. K. మార్టిన్ తన సహాయకుడుగా నియమించడమే. డూన్ పాఠశాల మార్గదర్శక విలువలను తొలి నాళ్ళలోనే, ఫుట్‌తో సహా కొందరు ప్రభావశీలురైన ఉపాధ్యాయలు ఏర్పరిచారు. ఫుట్ విద్యా లక్ష్యాలు అనే పేరుతో పాఠశాల పత్రికలో ఒక వ్యాసం రాసారు. దాంట్లో డూన్‌లో విద్యాభ్యాసం గురించి ఈ విధంగా వివరించారు
ఇతర వ్యాసాలలో ప్రతి విద్యార్థి యొక్క అభివృద్ధిలో పలు మైలు రాళ్ళను సూచించారు:
జాక్ గిబ్సన్ అనే మరో సంస్థాపక ఉపాధ్యాయుడు, 1940లో తల్లితండ్రులకు రాసిన లేఖలో ఈ విధంగా రాశాడు:
డూన్ యొక్క ప్రత్యేక విలువల అభివృద్ధిలో కర్ట్ హహ్న్ ప్రభావం గురించి మార్టిన్ ఈ విధంగా చెప్పాడు:
డూన్‌లో జీవితం
విద్యా సంవత్సరం ఫిబ్రవరిలో ఆరంభములో మొదలవుతుంది. మొదటి టర్మ్‌ను (లేదా సెమిస్టర్) స్ప్రింగ్ టర్మ్ అని పిలుస్తారు. ఈ టర్మ్ మే ఆఖరి వరకు నాలుగు నెలల పాటు ఉంటుంది. టర్మ్ మధ్యలో పిల్లలు ఒక వారం పాటు జరిగే మిడ్ టర్మ్‌ను తీసుకుంటారు. ఇది ఒక సాహస యాత్ర, సామాన్యంగా శివాలిక్ కొండు లేదా హిమాలయాలలో ఉంటుంది. దీనిని సీనియర్ బాలురు ఒంటరిగా ఎవరి తోడు లేకుండా తమంతటే తామే పూర్తిగా నిర్వహిస్తారు. ఆక్కడ గుడారాలలో కాంపింగ్ చేసుకొని, తమ ఆహారాన్ని తామే వండుకొని, ప్రతి రోజు గంటల తరపడి ట్రెక్కింగ్‌కి వెళ్తారు. ఆటమ్ టర్మ్ ఆగస్టులో మొదలై నవంబరు చివరి వరకు ఉంటుంది. ఈ టర్మ్ మధ్యలో కూడా ఒక మిడ్ టర్మ్ విరామం ఉంటుంది.
అందరు విద్యార్థులకు పాఠ్యేతర కార్యకలాపాలు, క్రీడలు పాఠశాల జీవితంలో తప్పనిసరిగా ఉంటాయి. క్రికెట్, హాకీ, ఫుట్ బాల్ ఆయా సీజన్‌లో ఆడుతారు. టెన్నిస్, టేబుల్ టెన్నిస్, బాడ్మింటన్, స్క్వాష్, బాస్కెట్‌బాల్, ఈత, బాక్సింగ్, అథ్లెటిక్స్, జిమ్నాస్టిక్స్ పోటీలు జరుగుతూనే ఉంటాయి. దాదాపు 23 క్లబ్బులు, సంఘాలు ఉన్నాయి. తర్కం, చదరంగం వంటి క్లబ్బులు ఉన్నాయి. ఆంగ్ల, హిందీ భాషలలో పలు పత్రికలు ప్రచురించబడుతున్నాయి.
సమాజ సేవ కూడా పాఠశాల జీవితంలో ఒక విడదీయలేని భాగం. ఫుట్ సిద్ధాంతం ప్రకారం, "పిల్లలు డూన్ పాఠశాలను వదిలి ప్రభువర్గానికి చెందినవారిలాగ వెళ్తారు. కాని ఆ ప్రభువర్గం, ధనం, అధికారం లేదా పలుకుబడికి సంబంధించినదిలాగ కాకుండా, నిస్వార్థ సేవాభావంతో కూడినది అయి ఉండాలి." ఈ సంవత్సరాలలో, డాస్కోలు కొన్ని తరాలుగా డెహ్రాడూన్ ప్రాంతములో వెనుకబడిన పిల్లలకు చదువు చెప్పడంలో సహాయపడుతూ వస్తున్నారు. ఇల్లు, సామాజ భవనాలు, పాఠశాల భవనాలు కట్టడంలో; శుభ్రత వ్యవస్థలు; ఇంధన ఆదాయ వ్యవస్థలు; స్వయం ఉపాధి, చిన్న తరహా నీటి పారుదల వ్యవస్థలు వంటి అంశాలలో గ్రామస్తులకు పాఠశాల సహాయ పడుతూ వస్తుంది;
భారతదేశములో పర్వతారోహణని ప్రవేశ పెట్టిన ఘనత డూన్‌దే. దీనికి RL హోల్డ్స్‌వర్త్, జాక్ గిబ్సన్, గురుదయాల్ సింగ్, జయాల్ వంటి పూర్వ విదార్థులే కారకురాలు. డాస్కోలు ఎక్కిన పర్వతాల వివరాలు: 1950లో బందర్‌పంచ్ (6,316 మీటర్లు), 1956లో కాల నాగ్ (6,387 మీటర్లు), 1951లో త్రిసుల్, 1955లో కామెట్ (7,816 మీటర్లు), 1953, 1955లలో అబి గమిన్, 1958లో మ్రిగ్తుని (6,855 మీటర్లు), 2009లో కిలిమంజారో (5,893 మీటర్లు).
సాంప్రదాయంగా డూన్‌లో వివిధ గ్రాడ్ స్థాయిలను "ఫారాలు" అని పిలిచేవారు:
క్రమశిక్షణ కఠినంగా ఉంటుంది. ప్రసిద్ధ కుటుంబాలకు చెందిన పిల్లలను తొలగించడంలోనూ పాఠశాల ఏనాడు వెనకాడలేదు; 1950లలో, సంజయ్ గాంధీ తన సీనియర్ ఏడాదిని వేరొక పాఠశాలలో చదవాలి అని అప్పటి ప్రధాన ఉపాధ్యాయుడు J.A.K. మార్టిన్ చేసిన సూచనను తల్లి ఇందిరా గాంధీ వెంటనే ఒప్పుకుంది; దానికి భిన్నంగా, 2001లో ఉత్తరఖండ్ ముఖ్యమంత్రి నిత్యానంద్ స్వామి కొడుకును తొలగించినప్పుడు, పాఠశాలకు నీరు, విద్యుత్‌లను నిలిపి వేస్తామని బెదిరించారు. అయితే, ఈ బెదిరింపులు పని చేయలేదు. ఎందుకంటే, తనకంటే, డూన్‌కు రాజకీయ పలుకుబడి ఎక్కువ అని స్వామీ తెలుసుకున్నారు.
విద్యార్థులు, క్యాంపస్
డూన్ హౌస్ వ్యవస్థను పాటిస్తుంది. ఐదు పరిపాలనా యూనిట్లు లేదా హౌస్‌లు ఉన్నాయి. అవి హైదరాబాదు, జైపూర్, కాశ్మీర్, ఒబరాయ్, టాటా. ప్రతి హౌస్‌ను ఒక హౌస్‌మాస్టర్ నడుపుతాడు. హౌస్ కేప్టన్ అని పిలిచే ఒక సీనియర్ విద్యార్థి సహాయం చేస్తాడు. మరొక సీనియర్ విద్యార్థి పాఠశాల కెప్టన్‌గా వ్యవహరిస్తాడు. అతనికి ప్రతి హౌస్ నుండి పాఠశాల ప్రేఫేక్ట్‌లు సహాయం చేస్తారు. అంతే కాక, పూర్వ ప్రధాన ఉపాధ్యాయుల పేర్లు కలిగిన ఫూత్, మార్టిన్ అనే రెండు హోల్డింగ్ హొస్‌లు ఉన్నాయి. మొదటి సంవత్సర విద్యార్థులు ఇక్కడ ఒక ఏడాది గడిపిన తరువాత ప్రధాన హౌస్‌లకు వెళ్తారు.
ఇతర పబ్లిక్ స్కూల్‌ల లాగానె, డూన్‌లో కూడా కొన్ని విశేషమైన పదాలు ఉన్నాయి. వాటిలో కొన్ని: టక్ షాప్ (చిరుతిండి కొన్నందుకు), చేంజ్-ఇన్-బ్రేక్ ( విసుగు తెప్పించే శిక్ష), క్విస్-ఈగో, బాగ్స్ (డిబ్స్), లేండ్ (భట్రాజు), స్కపాట్ (అత్యాశ కలిగిన వ్యక్తి), డోంట్ డై (సరదాగా), స్నీక్ (టేటిల్ టైల్), వెల్ల (సోమరి), వంటివి ఇంకెన్నో. పలువురు విద్యార్థులకు మారుపేరు ఉంటుంది. ఈ పేరు వారి జీవితాంతం కోనసాగుతుంది. ఈ పేరులే స్వల్ప మార్పులతో డూన్‌కు వచ్చే వారి తమ్ముళ్ళకు, వారి కొడుకులకు పెడుతుంటారు. తరగతి పీరియడ్లు స్కూల్స్ అని పిలుస్తారు.
ఇతర పాఠశాలతో సంబంధాలు
1937 నుండి 1980ల వరకు వేల్హం బాయ్స్ పాఠశాల డూన్ పాఠశాలకు, మాయో కాలేజీకి పూర్వరంగ పాఠశాలగా వ్యవహరిస్తూ ఉండేది. ఒక డాస్కో, డూన్‌లో పూర్వ హౌస్ మాస్టర్ అయిన సురేంద్ర "చార్లీ" కందరి, వేల్హంస్‌కు ప్రిన్సిపాల్ అయి ఆ పాఠశాలను ఒక ఉన్నత పాఠశాలగా మార్చినప్పుడు ఈ సంబంధం తెగి పోయింది. అందువలన 1940ల నుండి 1970ల వరకు పలువురు డాస్కోలు వేల్హమైట్‌లు కూడా.
డూన్‌కు వేల్హం బాలికల పాఠశాలకు కుటుంబ సంబంధం ఉంది. డూన్ కు తమ అబ్బాయిలను పంపించే పలు కుటుంబాలు తమ కూతుళ్ళను వేల్హామ్స్‌కు పంపించే వారు. పలువురు డాస్కోలు వేల్హం పూర్వ విద్యార్థినులను వివాహం చేసుకున్నారు. సీనియర్ సంవత్సరములో వేల్హాం గర్ల్స్ తో జరిగే వార్షిక "డాన్స్ సోషల్" ఒక ముఖ్య కార్యక్రమం. పలు పూర్వ విదార్థుల కార్యక్రమాలను ఇరు పాఠశాల పూర్వ విద్యార్థులు కలిసి చేసేవారు.
భారతదేశంలో ప్రైవేట్ పాఠశాల రంగం వ్యాప్తి చెందినప్పుడు, పలు పాఠశాలలు కావాలనే డూన్ పేరు మాదిరిగానే తమ పాఠశాల పేరును పెట్టుకున్నాయి: డూన్ గ్లోబల్ స్కూల్, డూన్ ప్రెసిడెన్సీ స్కూల్, డూన్ ఇంటర్‌నేషనల్ స్కూల్, డూన్ ప్రిపరేటరి స్కూల్, డూన్ కేంబ్రిడ్జ్ స్కూల్, డూన్ గర్ల్స్ స్కూల్, డూన్ పబ్లిక్ స్కూల్ (ఈ పాఠశాల డూన్ వ్యాలీలోనే లేదు), డూన్ కాలేజీ అఫ్ స్పోకెన్ ఇంగ్లీష్ వంటివి. ఈ పాఠశాలలు వేటికీ డూన్‌తో సంబంధం లేదు. కొన్ని పాఠశాలలు డూన్ విశేష పద్ధతులను కూడా అనుసరించాయి: ఢిల్లీ పబ్లిక్ పాఠశాల పరీక్షలలో అత్యధిక "మార్కులు" సాధించినవారికి "మార్కర్ కప్" లను అందిస్తుంది; ఇది డూన్ నుంచి తీసుకున్నారు. డూన్ "మార్కర్ కప్"లు కూడా కొన్ని పాఠాలలో అత్యధిక మార్కులు పొందిన వారికి ఇస్తారు. ఈ కప్పులను పాఠశాలకు విరాళాలు ఇచ్చిన పాకిస్తాన్‌కు చెందిన మార్కర్ కుటుంబం పేరు మీద ఇస్తున్నారు.
ప్రముఖ పూర్వ విద్యార్థులు
పాఠశాల యొక్క పూర్వ విద్యార్ధులు డాస్కోలు అని పిలవబడుతారు. కాని సరైన పదం మాజీ-డాస్కోలు అని ఉండాలి ఎందుకంటే, డూన్ లో ప్రస్తుత విద్యార్ధులను కూడా డాస్కోలు అనే పిలుస్తారు. పూర్వ విదార్ధులను మాజీ-డాస్కోలు అని లేదా ఓల్డ్ బాయ్స్ అని పిలుస్తారు. డాస్కో అనే పదం డూన్, స్కూల్ అనే పదాల సంక్షిప్త పదం.
ఒక డాస్కో యొక్క "విజయాన్ని" ఫుట్ ప్రజా సేవకు ప్రాముఖ్యత ఇస్తూ, ఈ విధంగా వర్ణించారు:
డాస్కోలు, రాజకీయం, ప్రభుత్వ సేవ, భారత్, పాకిస్తాన్ సైన్యం, వ్యాపారం, పత్రికారంగం, కళ, సాహిత్య రంగాల్లో ప్రసిద్ధి చెందారు. వారిలో కొందరు: పూర్వ ప్రధాన మంత్రి రాజీవ్ గాంధీ, తొమ్మిది మంది కాబినెట్ మంత్రులు, ఇద్దరు ముఖ్య మంత్రులు, పలువురు భారత దేశ కేంద్ర శాసన సభా సభ్యులు, రాష్ట్ర శాసన సభా సభ్యులు; ఒక ప్రసిద్ధ నక్సలైట్; పంతొమ్మిది మంది జనరల్‌లు, ఇద్దరు అడ్మిరల్‌లు, భారత వాయు దళం, పాకిస్తాన్ వాయు దళం మాజీ అధినేతలు; ఇరవై నలుగురు దేశ రాయబారులు (భారతదేశం, పాకిస్తాన్, నేపాల్, యునైటెడ్ కింగ్డం దేశాలకు).
విక్రం సేథ్, రామచంద్ర గుహ, విజయ్ ప్రశాద్, అమితావ్ ఘోష్ వంటి రచయితలు, ప్రన్నోయ్ రాయ్, కరణ్ థాపర్ వంటి పాత్రికేయులు, రోషన్ సేథ్, చంద్రచూర్ సింగ్ వంటి చలనచిత్ర నటులు, సమాజ సేవకుడు బున్కేర్ రాయ్, శిల్పి అనిష్ కపూర్ - డాస్కోలే. తొలి భారతీయ రోడ్స్ స్కాలర్ లోవ్‌రాజ్ ఒక డాస్కో; ఒలింపిక్ బంగారు పతకం సాధించిన తొలి భారతీయుడు అభినవ్ బింద్ర ఒక డాస్కో; భారతదేశపు తొలి పర్వతారోహకుడు నందూ జయాల్ ఒక డాస్కో.
బాహ్య లింకులు
వర్గం:భారతదేశములోని బోర్డింగ్ పాఠశాలలు వర్గం:భారత్ లోని కలోనియల్ పాఠశాలలు వర్గం:రౌండ్ స్కొయర్ పాఠశాలలు వర్గం:డాస్కో వర్గం:డెహ్రాడున్ లో విద్య వర్గం:భారతదేశములోని బాలల పాఠశాలలు
కాడ్మియం హైడ్రాక్సైడ్
కాడ్మియం హైడ్రాక్సైడ్ఒక రసాయన సమ్మేళనపదార్థం.ఇది ఒక అకర్బనరసాయన సంయోగ పదార్థం.కాడ్మియం, ఆక్సిజన్, హైడ్రోజన్ పరమాణు సంయోగంవలన ఈ రసాయన సంయోగ పదార్థం ఏర్పడినది.కాడ్మియం హైడ్రాక్సైడ్ రసాయన సంకేత ఫార్ములా Cd (OH) 2.నికెల్ కాడ్మియం బ్యాటరిల తయారీలో ఉపయోగించు అంశీభూత పదార్థాలలో కాడ్మియం హైడ్రాక్సైడ్ ముఖ్యమైన పదార్థం.
భౌతిక స్థితి
కాడ్మియం హైడ్రాక్సైడ్ సంయోగ పదార్థం తెల్లని స్పటిక సౌష్టవం కల్గిన ఘనపదార్థం.స్పటిక సౌష్టవం అష్ట భుజ/కోణ నిర్మాణం.
అణుభారం
కాడ్మియం హైడ్రాక్సైడ్ సంయోగ పదార్థం యొక్క అణుభారం 146.43 గ్రాములు/మోల్
సాంద్రత
సాధారణ ఉష్ణోగ్రత వద్ద కాడ్మియం హైడ్రాక్సైడ్ సాంద్రత 4.79 గ్రాములు/సెం.మీ3
ద్రవీభవన స్థానం/ఉష్ణోగ్రత
కాడ్మియం హైడ్రాక్సైడ్ యొక్క ద్రవీభవన స్థానం 232 °C (266 °F; 403K)
బాష్పీభావన ఉష్ణోగ్రత/మరుగు స్థానం
కాడ్మియం హైడ్రాక్సైడ్ యొక్క బాష్పీభవన స్థానం300°C (572 °F; 573K), ఈ ఉష్ణోగ్రత వద్ద కాడ్మియం హైడ్రాక్సైడ్ వియోగం చెందును.
ద్రావణీయత
నీటిలో చాలా స్వల్ప ప్రమాణంలో 0.026 గ్రాములు/100మీ.లీ కరుగును.సజల ఆమ్లాలలో కరుగును.
ఉత్పత్తి
కాడ్మియం నైట్రేట్ ను సోడియం హైడ్రాక్సైడ్ తో చర్య జరిపించడం వలన పదార్థాలలో కాడ్మియం హైడ్రాక్సైడ్ ను ఉత్పత్తి చెయ్యవచ్చును. ఇతర కాడ్మియం లవణాలనుండి కాడ్మియం హైడ్రాక్సైడ్ ను ఉత్పత్తి కావించడం కొంత క్లిష్టమైన ప్రక్రియ.
రసాయన చర్యలు
జింక్ హైడ్రాక్సైడ్ కన్న కాడ్మియం హైడ్రాక్సైడ్ ఎక్కువ క్షార గుణం కల్గి ఉంది. కాడ్మియం హైడ్రాక్సైడ్ ను గాఢ కాస్టిక్ సోడా (సోడియం హైడ్రాక్సైడ్) తో చర్య జరిపిన Cd (OH) 42− అనయాన్ కాంప్లెక్స్ ను ఏర్పరచును. సైయనైడ్, థయోసైనైడ్, అమ్మోనియం ఆయాన్ ద్రావాలతో కాడ్మియం హైడ్రాక్సైడ్ చర్యవలన వాటి సంక్లిష్ట అయాన్ సమ్మేలాలను ఏర్పరచును.
కాడ్మియం హైడ్రాక్సైడ్‌ను వేడిచేసిన నీటిఅణువును కోల్పోయి కాడ్మియం ఆక్సైడ్ ఏర్పడును. వేడి చేసినపుడు ఈ సమ్మెలన పదార్థం వియోగం 130 °C వద్ద మొదలై 300 °C వద్ద ముగియును. ఖనిజ ఆమ్లాలతో కాడ్మియం హైడ్రాక్సైడ్ రసాయన చర్య వలన సంబంధిత ఆమ్ల కాడ్మియం లవణాలు ఏర్పడును
రసాయన చర్యల కారణంగా హైడ్రోక్లోరిక్ ఆమ్లంతో కాడ్మియం క్లోరైడ్, సల్ఫ్యూరిక్ ఆమ్లంతో చర్యవలన కాడ్మియం సల్ఫేట్, నైట్రిక్ ఆమ్లంతో కాడ్మియం నైట్రేట్ లను కాడ్మియం హైడ్రాక్సైడ్ ఉత్పత్తి చేయును.
ఉపయోగాలు
నికెల్-కాడ్మియం, సిల్వర్-కాడ్మియం విద్యుత్తూ నిల్వ బ్యాటరీలలో ఆనోడ్ వద్ద ఇది ఏర్పడును కాడ్మియం హైడ్రాక్సైడ్‌ను కాడ్మియం ఆక్సైడ్కు ప్రత్యామ్నాయమగా పలు సందర్భాలలో ఉపయోగిస్తారు.కాడ్మియం ప్లెటింగ్, కాడ్మియం లవణాల ఉత్పత్తికి కాడ్మియం హైడ్రాక్సైడ్ ను ఉపయోగిస్తారు.
మూలాలు/ఆధారాలు
వర్గం:రసాయన శాస్త్రము వర్గం:రసాయన సమ్మేళనాలు వర్గం:కాడ్మియం సమ్మేళనాలు వర్గం:అకర్బన సమ్మేళనాలు
టిమోన్ అండ్ పుంబా
టిమోన్, పుంబా (ఆంగ్లం: Timon and Pumbaa) యానిమేటెడ్ మీర్కాట్, అడవి పంది. వీటి తొలి పరిచయం 1994లో డిస్నీ యానిమేటెడ్ చిత్రం ద లయన్ కింగ్ తో జరిగింది. 2019లో విడుదలైన ద లయన్ కింగ్ చిత్రంలో ఈ పాత్రలు బిల్లీ ఐచ్నెర్, సెథ్ రొగన్ పొషించారు.
టిమోన్ ఒక తెలివైన మీర్కాట్. తను ఎప్పుడూ పుంబా ఆలోచనలు తన సొంత ఆలోచనలుగా ప్రదర్శిస్తుంది. నిజానికి పుంబా ఒక భయంకరమైన యోధుడు, తనను ఎవరైనా పంది అని పిలిస్తే "ఎవరు నన్ను మిస్టర్ పంది అని పిలిచారు!" అని వారిపై దాడి చేస్తాడు.
ద లయన్ కింగ్
అనేక సంవత్సరాల తరువాత, పాడుతూ నడుస్తున్న టిమోన్, పుంబా ఒక పురుగును వెంబడిస్తూ వెళ్తారు, అది వాళ్ళని అరణ్యంలో ఆకలితో అలమటిస్తున్న ఆడ సింహము (నాలా) దగ్గరకు తీసుకువెళ్తుంది. ఆమె దగ్గర నుండి సింబా వాళ్ళను కాపాడతాడు. ఆ రెండు సింహాలు సంఘర్షణలో ఉన్నప్పుడు ఆడ సింహము నాలా సింబాను తన చిన్ననాటి తోటి చెలికాడిగా గుర్తిస్తుంది. వారు సంతోషంగా కలిసి ఉండటం చూసి, టిమోన్ కు ఈర్ష్య కలుగుతుంది, తర్వాత అతను, పుంబా కలిసి "కెన్ యు ఫీల్ ద లవ్ టునైట్?" అనే పాట పాడుతారు. చివరకు వారిరువురి సహాయంతో సింబా స్కార్ ని ఓడించి మృగరాజు స్థానాన్ని తిరిగి సంపాదించుకుంటుంది.
ద లయన్ కింగ్ లో టిమోన్ & పుంబా
టిమోన్, పుంబా వారి జీవితాలపై దృష్టి పెడుతుంది. వారిరువురు కలిసి అడవిలో చేసిన దుస్సాహసాలను సందర్శించడం యునైటెడ్ స్టేట్స్, స్పెయిన్, ఫ్రాన్స్ వంటి ప్రపంచంలోని వివిధ ప్రదేశాల్లో టీ.వి.లో ప్రసారం చేసారు. టిమోన్ పుంబాను కలవక ముందు అతనికి ఫ్రెడ్ అనే ఒక ఉత్తమ స్నేహితుడు ఉండేవాడు. పుంబా ఒకసారి వార్తొంగ్ సౌండర్ లో ఒక సభ్యుడు, కాని అతను పూర్తిగా పెరిగిన తరువాత, వారు అతని దుర్వాసన వలన అతనిని బహిష్కరించారు, ఎందుకంటే అది వార్తొంగ్ ప్రమాణాలకన్నా భయంకరంగా ఉంటుంది.
ఇతర ఆడి
ద జంగిల్ బుక్ 2 సినిమాలో టిమోన్, పుంబా "W-I-L-D" అనే పాటలో నాట్యం చేస్తుంటే వారిని బాలు అనే ఎలునుబంటు వెనక్కు విసిరేస్తుంది.
వాల్ట్ డిస్నీ పార్క్స్ అండ్ రిసార్ట్స్
టిమోన్  వాల్ట్ డిస్నీ పార్క్స్ అండ్ రిసార్ట్స్ లో ఒక పాత్రగా కనిపిస్తుంది. పుంబా కూడా కనిపిస్తుంది. టిమోన్, పుంబాను డిస్నీ వరల్డ్ లో పిల్లలు, తల్లిదండ్రులకు భద్రత సమస్యలు అర్థం అయ్యేలాగా చెప్పడానికి ఉపయొగిస్తారు.
References
వర్గం:టెలివిజన్ కార్యక్రమాలు
కర్బి ప్రజలు
1976 వరకు భారత ప్రభుత్వం అస్సాం రాజ్యాంగ ఉత్తర్వులలో మికిరుగా పేర్కొనబడిన కార్బిసు (కర్బీ: কাৰ্বি) ఈశాన్య భారతదేశంలో ముఖ్యంగా అస్సాంలోని కొండ ప్రాంతాలలో ప్రధాన జాతి సంఘాలుగా ఉన్నారు. గొప్ప కళాకారుడు-పండితుడు బిష్ణు ప్రసాదు రభా వారిని అస్సాం కొలంబసు అని పిలుస్తారు.
పేరు వెనుక చరిత్ర
కర్బీ అనే పదం మూలం తెలియదు. చారిత్రాత్మకంగా, వంశపారంపర్యంగా వారు తమను అర్లేంగు అని పేర్కొంటారు (వాచ్యంగా కార్బి భాషలో "మనిషి"). ఇతరులు దీనిని కార్బి అని పిలుస్తారు. మికిరు అనే పదాన్ని ఇప్పుడు అవమానకరమైనదిగా భావిస్తారు. కర్బీ భాషలో మికిరు అనే పదానికి ఖచ్చితమైన అర్ధం లేదు. మికీరు దగ్గరి అర్ధం "మేకరు" (తెలుగు: అని) నుండి ఉద్భవించిందని చెప్పవచ్చు.
పరిశీలన
భారత రాష్ట్ర అస్సాం రాష్ట్రంలోని కర్బీ ఆంగ్లాంగు జిల్లా, పశ్చిమ కార్బి ఆంగ్లాంగు జిల్లాలో కార్బిసు ​​ప్రధాన స్థానిక సమాజంగా ఉంది. ఈ జిల్లా భారత రాజ్యాంగంలోని ఆరవ షెడ్యూలు నిబంధనల ప్రకారం నిర్వహించబడుతుంది. 1951 నవంబరు 11 నుండి వారి స్వంత స్వయంప్రతిపత్తి జిల్లాను కలిగి ఉంది. కర్బీ ఆంగ్లాంగు జిల్లాతో డిమా హసావో, కమ్రూపు మెట్రోపాలిటను హోజై, మోరిగావు, నాగాను, గోలాఘాటు, కరీంగంజు, లఖింపూరు, సోనితుపూరు, అస్సాంలోని బిశ్వనాథు చారియాలి జిల్లాలు కార్బి-నివాస ప్రాంతాలుగా ఉన్నాయి; అరుణాచల ప్రదేశు లోని పాపుంపారే జిల్లా బలిజను సర్కిలు; మేఘాలయలోని జయంతియా పర్వతాల్య, రి భోయు, తూర్పు ఖాసి కొండలు, పశ్చిమ ఖాసి పర్వత జిల్లాలు; నాగాలాండు, మిజోరాం, బంగ్లాదేశు లోని సిల్హెటు జిల్లాలోని డిమాపూరు జిల్లా అసమాన విస్తరించి ఉన్నారు. ఏదేమైనా ఇతర భారత రాష్ట్రంలలోని కార్బీలు, మేఘాలయ, మిజోరాం, నాగాలాండు వంటి వారు తమను షెడ్యూలు తెగగా గుర్తించలేకపోతున్నారు. ఎందుకంటే భారత రాజ్యాంగం 'మికిరు'ను మాత్రమే గుర్తిస్తుంది. కర్బీ ఆంగ్లాంగు జిల్లాలో మాత్రమే 2011 జనాభా లెక్కల ప్రకారం సుమారు 4 లక్షల 21 వేల (421,156) జనాభాతో, అస్సాం, ఈశాన్య భారతదేశంలోని అనేక ఇతర ప్రాంతాలలో కూడా చెల్లాచెదురుగా ఉన్నట్లు గుర్తించారు. కార్బిలు పెద్ద సమాజంగా ఉన్నారు.
చరిత్ర
కార్బీలు ​​భాషాపరంగా టిబెటో-బర్మా సమూహానికి చెందినవారు. టిబెట్టు-బర్మా భాషలు మాట్లాడే వివిధ వ్యక్తుల అసలు నివాసం పశ్చిమ చైనాలో యాంగ్-టీ-కియాంగ్, హోవాంగ్-హో నదుల సమీపంలో ఉంది. ఈ ప్రదేశాల నుండి వారు బ్రహ్మపుత్ర, చిండ్విను, ఇర్వాడ్డి, భారతదేశం, బర్మాలో ప్రవేశించారు. కార్బీలు. ఇతరులతో కలిసి మధ్య ఆసియా నుండి అస్సాంలో ప్రవేశించారు.
అయితే కార్బిలు జానపద కథలు చాలా కాలం క్రితం ఒకప్పుడు వారు కలాంగు, కోపిలి నదుల ఒడ్డున తివాలు, కియోటు (కైబర్తా బోరాహిస్తో పాటు మొత్తం కాజీరంగ ప్రాంతం, అస్సాంలో ఉన్న ప్రసిద్ధ నేషనలు పార్కు వారి నివాసంగా ఉండేది. పశ్చిమ కార్బి ఆంగ్లాంగు జిల్లాలోని వివిధ ప్రాంతాలలో చెల్లాచెదురుగా ఉన్న రాతి స్మారక చిహ్నాలు, ఏకశిలా, మెగాలిథికు నిర్మాణాలు కూడా ఉన్నాయి జానపద-కథనాలలో భాగంగా ఉన్నాయి. ఇవి ఇంకా సరైన పరిశోధనలో లేవు. డిమాసా కాచారి రాజుల పాలనలో వారిని కొండలపైకి నడిపించారు. వారిలో కొందరు పూర్వపు జయంతియా రాజ్యమైన జయంతియా కొండల్లోకి ప్రవేశించి జయంతియా సార్వభౌమత్వం కింద నివసించారు.
కార్బీలలో ఒక భాగం జయంతియా రాజ్యంలో ఉండగా మరికొందరు కోపిలి ఉపనది అయిన బరపాని నదిని దాటి ఈశాన్య దిశగా ప్రయాణించి రోంగ్ఖాంగు పర్వతశ్రేణుల్లోకి ప్రవేశించారు. అక్కడ వారు సోచెంగు అనే ప్రదేశంలో తమ రాజధానిని స్థాపించారు. అహోం రాజ్యానికి వలస వచ్చిన కార్బీలు బర్మా దండయాత్రను ఎదుర్కోవలసి వచ్చింది.
అస్సాం మీద దాడి చేసిన బర్మా ప్రజలు అమానవీయ అణచివేతకు పాల్పడింది. బర్మా ఆక్రమణదారుల అత్యాశ నుండి తమను తాము రక్షించుకోవడానికి కార్బీలు ​​ఉప-పర్వత ప్రాంతాలలో తమ పొయ్యి, ఇంటిని విడిచిపెట్టి లోతైన అరణ్యాలు, ఎత్తైన కొండలలో ఆశ్రయం పొందారు. వారిని అసహ్యంగా చూడటానికి యువ కార్బీ ఆడది నుదిటి నుండి ముక్కు నుండి గడ్డం మధ్య నుండి "డుకు" అని పిలువబడే ఇండిగో లైను, పచ్చబొట్టు రూపాన్ని ఉపయోగించడం ప్రారంభించింది. కొంతమంది కార్బీలు పశ్చిమ అస్సాంకు వలస వెళ్ళగా. కొందరు బ్రహ్మపుత్రను దాటి ఉత్తర ఒడ్డున స్థిరపడ్డారు.
మతం
చాలా మంది కర్బీలు ఇప్పటికీ వారి సాంస్కృతిక, సాంప్రదాయ ప్రభావాలతో అనిమిజాన్ని ఆచరిస్తున్నారు. సాంప్రదాయ యానిమిజం అభ్యాసకులు పునర్జన్మను విశ్వసిస్తారు. పూర్వీకులను గౌరవిస్తారు (చనిపోయినవారి ఆత్మలను). "సెన్ససు ఆఫ్ ఇండియా 1961" అనిమిజాన్ని హిందూ మతం అని పొరపాటుగా నమోదు చేసింది. ఇది మెజారిటీ కార్బీ ప్రజలను హిందూ మతంలోకి మార్చడానికి, సొంత మతం గందరగోళానికి దారితీసింది. ఈ రోజులలో చాలా మంది హిందూ మతాన్ని అనుసరిస్తున్నారు. కొంతమంది కర్బీ క్రైస్తవులు కూడా ఉన్నారు (భారత జనాభా లెక్కల ప్రకారం 15%, 2011).
కర్బీ మతం, నమ్మక వ్యవస్థ స్థావరం వద్ద ఇది ప్రాథమికంగా వారి 'పూర్వీకులను' గౌరవించడం, 'గృహ దేవతలు' & 'ప్రాదేశిక దేవతలను', మరణ పూర్వీకుడికి ('కర్హి'లకు) ఆరాధించడం ఆచారం. ఆచరణాత్మకంగా కర్బీ పాంథియోను (టెరాను, 2011) మీద ఆధిపత్యం వహించే 'హెంఫు-ముక్రాంగు'అనే ద్వయం. అందువలన సాంప్రదాయిక పద్ధతులను అనుసరించే కార్బీలను 'హెంఫు-ముక్రాంగు' అనుచరులు అని పిలుస్తారు. దీని కోసం వారు తమను తాము 'హేంఫు-ముక్రాంగు అసో' అని పిలుస్తారు. అంటే హేమ్ఫు, ముక్రాంగు కుమారుడు (హాన్సే, 2007). కర్బీ దేవతలను వాటి పనితీరు ప్రకారం మూడు గ్రూపులుగా విభజించవచ్చు. అవి హేం-అంగ్తారు, రోంగ్కరు, తెంగ్పి-తెంగ్సో (ఫాంగ్చో, 2003; టెరాంగు, 2007).
ఇటీవలి సంవత్సరాలలో కొత్త విశ్వాసాల (అరాను కిమి) వ్యాప్తి కారణంగా లోఖిమోను (లోఖోను ఇంగ్టి హెన్సెకు స్థాపించిన వయాస్నావిజం, వైవిధ్యం), కార్బి భక్తితోం ట్రస్టు (శ్రీమతి అంబికా టోక్బిపి చేత స్థాపించబడింది), సత్సంగు (హిందూ మతం సంస్కరణగా ఠాకూరు అనుకులు చంద్ర స్థాపించిన ), హోంగారి వంటి అనేక కొత్త మత ఉద్యమాలు తెరపైకి వచ్చాయి. ఈ మత ఉద్యమాలు జిల్లాలోని కర్బీ జనాభాలో ఒక వర్గాన్ని ప్రభావితం చేశాయి. ఈ ఉద్యమాలతో కొంతమంది కర్బీలు క్రైస్తవమతం సాధించడం ద్వారా మార్పు, పురోగతి సాధించారు. (మిశ్రా & అత్పారియా 1995).
భాష
కర్బీలు ప్రజల మాతృభాష కర్బీ. కార్బీలు హిందీ, అస్సామీ భాషలలో బాగా ప్రావీణ్యం కలిగి ఉన్నారు. ఇది ఇతర స్వదేశీ అస్సామీ వర్గాలతో సంభాషించడానికి భాషా-ఫ్రాంకాగా ఉపయోగించబడుతుంది. సాదారణంగా కార్బీలలో చాలామంది అస్సామీభాషను తమ మాతృభాషగా ఉపయోగిస్తున్నారు. అనేక అస్సామీ రుణ పదాలు కార్బి భాషలోకి ప్రవేశించాయి. ఇది కర్బీ ఆంగ్లాంగు చాలా భాగాలలో ఇది స్పష్టంగా కనిపిస్తుంది. ఉదాహరణకు సాయి స్థానంలో కాం (అస్సామీ మూలం పదం) ఉపయోగించబడుతుంది. అంటే తెలుగులో పని చేయండి. అస్సామీభాషలో కూడా కర్బీరుణ పదాలు ఉన్నాయి. ఉదాహరణకు "హాన్సెరోంకు తెంగా" (కర్బి మూలం పదం) "హాన్సెరోంకు". స్థానిక కార్బి భాషలో నిమిషం వైవిధ్యాలు కూడా ఉన్నాయి. వీటిని కార్బిలు నివసించే వివిధ భౌగోళిక ప్రాంతాలలో గమనించవచ్చు. ఉదాహరణకు. సాదా కార్బిలు, గిరిజన కార్బీలు.
వంశం
కార్బీలు ఒక పితృస్వామ్య సమాజం. వారిలో ఐదు ప్రధాన వంశాలు (కురు) ఉన్నాయి. అవి ఎంగ్తి (లిజాంగు), టెరాంగు (హంజాంగు), రోంగ్పి (ఎజాంగు), టెరాను (క్రోన్జాంగు), తిముంగు (తుంగ్జాంగు). ఇవి మళ్లీ అనేక ఉప-వంశాలుగా విభజించ
ప్రభుత్వం
కార్బీల వారి స్వంత సాంప్రదాయ దుస్తులను కలిగి ఉన్నారు. విస్తృత శ్రేణి దుస్తులు ఆసియా ఉపఖండ దుస్తులతో సమానంగా ఉన్నప్పటికీ కానీ వైవిధ్యమైన పదార్థాలు, రూపకల్పనతో ఉంటాయి.
పండుగలు
కర్బీలు అనేక పండుగలను జరుపుకుంటారు. వాటిలో, హచా-కేకాను, చోజును, రోంగ్కరు, పెంగు కార్క్లి, తోయి అసోరు రిటు అసోరు, బోటరు కేకురు వంటివి ఏడాది పొడవునా జరిగే పండుగలు. వాటిలో కొన్ని సంవత్సరంలో ఒక నిర్దిష్ట సమయంలో జరుగుతాయి. పంటలు విత్తడానికి వీలుగా భూమిని వర్షంతో అనుగ్రహించమని భగవంతుడిని కోరడం కోసం బోటరు కేకురు జరుపుకుంటారు. రోంగ్కరు జనవరి 5 న లేదా ఫిబ్రవరి 5 న గ్రామస్తుల సౌలభ్యం ప్రకారం దేవునికి కృతజ్ఞతలు తెలుపుతూ, మొత్తం గ్రామానికి సంభవించే ఏదైనా చెడు హాని నుండి వారిని రక్షించమని వారి హామీని కోరుతూ జరుపుకుంటారు.
మరణం
చోమంగ్కను (థి-కర్హి) కర్బీలు అందరూ జరుపుకుంటారు.. మరణించిన వారి ఆత్మ శాంతించడానికి, సురక్షితంగా ప్రయాణించడానికి ఈ కర్మాచరణ జరుపుకుంటారు. మరణించిన వారి కొరకు జరుపుకునే చివరి ఆచరం ఇదే. తరువాత అదనంగా వర్ధంతి వంటివి నిర్వహించరు.
పాటలు, సగీతవాయిద్యాలు
కర్బీ ప్రజల కళాసంప్రదాయంలో మౌఖిక పాటకు ప్రాధాన్యత అధికంగా ఉంది. ఇది సాధారణ మాట్లాడే పదాలకు భిన్నంగా ఉంటుంది. ఈ పాటలు తరతరాలుగా గడిచిన పూర్వీకుల కథల మౌఖిక కథనం. కర్బీ చరిత్ర కథా పాటల ద్వారా ముందుకు సాగుతుంది. కార్బీల సంగీతం, కళ, సంస్కృతికి రంగ్సి మొట్టమొదటి గురువుగా భావిస్తున్నారు. వారికి జ్ఞానోదయం కలిగించిన ఆయన మిర్జెంగు సోదరుల సహకారంతో ఒక జానపద గాయకుడిలా వ్యవహరిస్తూ కళ, సౌందర్య రంగాలలో ఒక పునరుజ్జీవనాన్ని తీసుకువచ్చారని కర్బీలు విశ్వసిస్తారు. కర్బీ సంగీత వాయిద్యాలు ఇతర దేశీయ గిరిజన సంగీత వాయిద్యాల మాదిరిగానే ఉంటాయి. ఆట, బీటు వ్యత్యాసంలో తేడా ఉంది.
ఆర్ధికం
కొండలలో నివసించే కార్బిలు సాంప్రదాయకంగా ఝుం సాగు (స్లాష్-అండ్-బర్న్ సాగు) ను అభ్యసిస్తారు. అయితే మైదానాలలో నివసించేవారు వ్యవసాయం, పశువుల పెంపకంలో నిమగ్నమై జీవనోపాధి పొందుతారు. ఆహార ధాన్యాలు, కూరగాయలు, బియ్యం, మొక్కజొన్న, బంగాళాదుంప, చిలగడదుంప, టాపియోకా, బీన్సు, అల్లం, పసుపు వంటి పండ్లను వారు పండిస్తారు. వారు చాలా స్వయం సమృద్ధిగా ఉంటారు. ఇంటి తోటలలో పోకచెక్క, పనస, నారింజ, అనాస, పియరు, పీచి, ప్లం మొదలైన పండ్లచెట్లు ఉంటాయి. ఇవి వారి పోషక, ఆహార అవసరాలను తీర్చగలవు. ఏదేమైనా సాంప్రదాయ జీవనశైలిని మార్కెటు ఆర్ధికవ్యవస్థతో ఏకీకృతం చేయడంతో ప్రజల మీద అంతులేని బాధలను తెచ్చిపెడుతూ అనేక సాంప్రదాయ సంస్థలు, జీవన విధానం దెబ్బతిన్నాయి.
కర్బీ ప్రజలు అత్యధికశాతం మానవ పేదరికం సూచిక విలువను 33.52 గా కలిగి ఉన్నారు. ఈ తెగ ప్రజలు మానవ పేదరికంలో అత్యధిక సంఖ్యలో ఉన్నట్లు సూచిస్తుంది. (అస్సాం మానవ అభివృద్ధి నివేదిక, 2003).
జగద్గురు 8వ నృసింహ భారతీస్వామి
thumb|శృంగేరి శారదా పీఠం ఆలయం దృశ్యచిత్రం శృంగేరి శారదా పీఠం లోని ప్రాచీనకాలం నుండి గురు పరంపర కొనసాగుతుంది. వీరిలో 32వ జగద్గురుగా 8వ నృసింహ భారతీ స్వామిని పేర్కొంటారు. వీరు భారతదేశమంతటా సంచరించి, శిష్యులకు ఉపదేశాలు చేసి సనాతన ధర్మ ప్రచారం చేశారు.
వీరు 1798లో జన్మించారు. చిన్నతనంలోనే కాలినడకన కాశీకి వెళ్ళి అచ్చటి పండితుల వద్ద శాస్త్రాల్ని అధ్యయనం చేశారు. శారదా పీఠం యొక్క ఆధిపత్యం పొందిన నాటిని వీరు వయస్సు 19 సంవత్సరాలు. పీఠాన్ని అలంకరించిన పిమ్మట బహుశాస్త్ర పారంగతులై నిత్యం యోగాభ్యాసంతో ఆహారం, నిద్రలను జయించారు. నిత్యం నృసింహుని ఉపాసనం వలన దివ్యతేజస్సు పొందారు. గురువులు తెలుగు, కన్నడం, తమిళం, మరాఠీ, హిందూస్తానీ, సంస్కృత భాషలలో అనర్గళంగా ఉపన్యసించేవారు.
జగద్గురువులు బెంగుళూరులో మకాం ఉన్నప్పుడు వీరిని గురించి వినిన కమీషనరు బౌరింగు ఒకనాటి నడిరాత్రి మారువేషములో గురువులను పరిశీలించుటకు వచ్చెను. తదేక ధ్యానంలో నిశ్చలంగా చంద్రమౌళీశ్వరుని పుష్పార్చన చేయుచున్న గురువులను చూచి, విస్మయం చెంది వారిపై విశేషమైన గౌరవ ప్రపత్తులు కలిగినవారైరి.
గురువులు ఉత్తరదేశ యాత్రలో నాగపూరులో ఉన్నప్పుడు, భోగ లాలసుడైన భోంస్లే రాజు వీరిని గౌరవించక అష్టకష్టాలు పడి చివరకు తన తప్పును తెలుసుకొని గురువుల అనుగ్రహం పొందాడు.
ఒకసారి రామేశ్వరం యాత్రలో వారి పరిచారికులు ఆలయ ప్రాంగణంలోని కోటి తీర్థం అనే బావిలో గురువుగారి స్నానానికి నీరు తోడుచుండగా దేవాలయ పాలకులు వద్దని వారించారు. తెలిసిన జగద్గురువులు సర్వ తీర్థం అనే బావిలో స్నానం చేసి, రామేశ్వర యాత్ర సర్వ తీర్థంలో స్నానంతోనే పూర్తవుతుందని ప్రకటించారు. జనమంతా గురువుగార్ని అనుసరించారు. దీనివలన కోటితీర్థం పాలకులు వృత్తిని కోల్పోయి గురువుల పాదాలపై పడ్డారు. వారు కరుణించి కోటితీర్థం బావిని పుణ్యోదకాలతో ప్రోక్షించి పునీతం చేసి మరళ జనాదరణ పొందినట్లుగా చేశారు.
రెండవసారి మధుర వెళ్ళినప్పుడు మీనాక్షి దేవాలయ అర్చకులు వారిని గర్భాలయంలోకి వెళ్ళనీయకపోగా, గురువులు రెండు టెంకాయలను తెప్పించి మీనాక్షి సుందరేశ్వరులను అందున ఆవాహనం చేసి గుమ్మం వద్దనే పూజించారు. ఆనాటి నుండి యాత్రికులు కూడా ఆలయం లోనికి వెళ్ళకుండా ఆ టెంకాయలకే అర్చన చేయసాగారు. పూజారులు పశ్చాత్తాపపడగా మూలవిరాట్టులకు శక్తిపాతం కల్పించారు.
ఒకసారి జగద్గురువులు మహారాష్ట్ర దేశంలో సంచారం చేస్తుంటే అటవికులు గురువుల వసతిలోని ద్రవ్యాన్ని దోచుకోడానికి వచ్చి, గురువుల ముఖం చూడగానే వారి మనస్సు మారి, గురువులకు మ్రొక్కి, శిష్యులై, అంగరక్షకులై వెంట ఉండి గురువులను అడవి దాటించారు.
సా.శ. 1831లో మైసూరు రాజ్యాన్ని లార్డు బెంటింగు బ్రిటిష్ పాలన క్రిందిని తెచ్చాడు. కాని శృంగేరి పీఠం పై భక్తిశ్రద్ధలు కలిగి సంస్థానికున్న హక్కులు అనగా పన్నులు లేకుండుట, శాంతి భద్రతలు కాపాడుకొనుట, ఆస్తి తగాదాలు పరిష్కరించుకొనుట వంటివి పీఠాధిపతులకే నిరాటంకంగా అమలుచేసుకునే హక్కు కలదని ప్రకటించాడు.
గురువులు ఉత్తరదేశ యాత్రలో కలక్టరు అలగ్జాండరు నిస్బెట్ గురువుల ప్రయాణానికి కావలసిన సదుపాయాలు కల్పించాడు. వీరు ద్వారక, కురుక్షేత్రం, కాశీ, బదరికాశ్రమము, పూరి జగన్నాథములలో సంచరించారు.
జగద్గురువులు నైజాం రాష్ట్రంలో మూడు సంవత్సరాలు సంచారం చేశారు. అప్పుడు హైదరాబాదు ప్రధానమంత్రి గోల్కొండ సుభాలోనున్న జాగీరుదార్లకు దేశముఖులకు, దేశపాండేలకు, పటేలులకు తాఖీదులు పంపి ఇతర మఠాధిపతులెవ్వరు శృంగేరి జగద్గురువుల వలె మహాబిరుదాలను ధరించరాదని, వీరి శిష్యుల నుండి కానుకలు వసూలు చేయరాదని ఉత్తరువులు జారీ చేశారు. సా.శ. 1843-45 సంవత్సరాలలో ఈ ఆదేశాలు పర్షియన్ భాషలో జారీ అయినాయి. హైదరాబాదు నవాబు జగద్గురువులకు నవరత్నములు పొదిగిన బంగారు కిరీటమును సమర్పించి తన ప్రగాఢ భక్తిని చాటుకున్నాడు.
బయటి లింకులు
వర్గం:1798 జననాలు వర్గం:హిందూ గురువులు
నైపుణ్యం
నైపుణ్యం లేదా టెక్నిక్ అనగా ఏదోటి నేర్పుగా చేయగలిగిన సామర్థ్యం. ఇది ఒక సంగీత పరికరాన్ని వాయించగలగటం లేదా క్రీడ యొక్క ఒక రకమైన ఆట ఆడగలగటం లేదా ఒక కార్క్‌స్క్రూ ఉపయోగించగలగటం వంటి సాధారణమైనవి ఏదోటీ చేయగలగటం. నైపుణ్యం పొందిన వారితో పోలిస్తే ఆ రంగంలో నైపుణ్యం లేని వారు ఏదైనా చేయాలని ప్రయత్నించినప్పుడు టెక్నిక్ లను సరిగా ఉపయోగించుకోలేక లక్ష్యాన్ని సాధించలేరు. నైపుణ్యం ఎల్లప్పుడూ ఏదోక భౌతికమైనదిగా ఉండదు: ఇది సమస్యను అధిగమించడానికి వ్యక్తికి మార్గాన్ని సూచించునదిగా ఉండవచ్చు.
నైపుణ్యాల ఉదాహరణలు:
వర్గం:నైపుణ్యాలు
రామదాస్ గాంధీ
రాందాస్ గాంధీ (1897 – ఏప్రిల్ 14 1969) మహాత్మాగాంధీ యొక్క మూడవ కుమారుడు. ఆయన దక్షిణ ఆఫ్రికా లో జన్మించారు. ఆయన తన తల్లిదండ్రులు, సోదరుల కంటే ఎక్కువకాలం జీవించారు. ఆయన, ఆయన భార్య నిర్మలా లకు ముగ్గుకు కుమారులు;వారు సుమిత్రా గాంధీ,కానూ గాంధీ, ఉషా గాంధీ. ఆయన తన తండ్రితో పాటు భారత స్వాతంత్ర్యోద్యమంలో పాల్గొన్నారు.
ఆయనకు సన్యాసం పట్ల అభిరుచి లేదు. కానీ 1930 లలో జరిగిన పౌర నిరసనలలో పాల్గొన్నాడు. అనేక జైలు శిక్షలు అతని ఆరోగ్యంపై తీవ్రమైన ప్రభావాలను చూపించాయి. దక్షిణాఫ్రికాలో పెరిగిన అతను తన తండ్రి విధించిన ఆదర్శవాద పేదరికంతో ఎప్పుడూ సర్దుబాటు చేసుకోలేకపోయాడు. అతనికి వేటపై అభిరుచి ఉండేది.
తన తండ్రి అంత్యక్రియల్లో, మహాత్ముడు కోరినట్లుగా, దహన సంస్కారాలలో చితికి నిప్పు పెట్టినది రామ్‌దాస్ గాంధీ. అతను తన సోదరుడు దేవదాస్ గాంధీ తో పాటు అంత్యక్రియలలో పాల్గొన్నాడు.
అతను తన తండ్రి మరణించిన శతాబ్ది సంవత్సరంలో మరణించాడు.
మూలాలు
వర్గం:1897 జననాలు వర్గం:1969 మరణాలు వర్గం:మహాత్మా గాంధీ కుటుంబం
వేదుల
వేదుల తెలుగు వారిలో కొందరి ఇంటి పేరు.
ఫారెస్ట్ గంప్ (1994 సినిమా)
చిత్రీకరణ
1993 ఆగస్టులో చిత్రీకరణ ప్రారంభమై,డిసెంబరులో పూర్తయింది. ఈ చిత్రం చాలావరకు అలబామాలో చేయబడినప్పటికీ ప్రధానంగా బ్యూఫోర్ట్, దక్షిణ కరోలినా, వర్జీనియా తీరప్రాంతం, నార్త్ కరోలినాలోని కొన్ని ప్రాంతాలలో చిత్రీకరణ జరిగింది. బ్లూ రిడ్జ్ పార్క్‌వేపై రన్నింగ్ షాట్‌తో కూడా. ఊహాత్మక నగరమైన గ్రీన్బో కి సంబంధించిన డౌన్ టౌన్ భాగాలు దక్షిణ కరోలినాలోని వార్న్విల్లేలో చిత్రీకరించబడ్డాయి. ఫారెస్ట్ గంప్ వియత్నాం మీదుగా వెళుతున్న సన్నివేశం దక్షిణ కరోలినాలోని ఫ్రిప్ ద్వీపంలో చిత్రీకరించబడింది. వియత్నాం సన్నివేశాలకోసం 20కి పైగా పామెట్టో చెట్లను నాటారు.
అవార్డులు
ఆస్కార్ పురస్కారాలు: 67వ ఆస్కార్ పురస్కారాలులో 13 విభాగాల్లో నామినేట్ చేయబడి 6 విభాగాల్లో బహుమతులను అందుకుంది.
గోల్డెన్ గ్లోబ్ అవార్డులు: 1995లో గోల్డెన్ గ్లోబ్ అవార్డుల్లో ఏడు విభాగాల్లో నామినేట్ చేయబడి మూడు విభాగాల్లో బహుమతులను గెలుచుకుంది.
ఇతర లంకెలు
వర్గం:హాస్య చిత్రాలు వర్గం:అమెరికన్ చలనచిత్రాలు వర్గం:ఆంగ్ల భాషా చలనచిత్రాలు
వాలాయర్ రైల్వే స్టేషను
వాలాయర్ రైల్వే స్టేషను  (కోడ్: WAL) అనేది కేరళ రాష్ట్రంలోని పాలక్కాడ్ జిల్లా లోని రైల్వే స్టేషను. ఇది భారతీయ రైల్వేలు లోనిదక్షిణ రైల్వే జోన్ పరిధిలోని, పాలక్కాడ్ రైల్వే డివిజను అధీనంలో పనిచేస్తుంది.
ఇవి కూడా చూడండి
వర్గం:పాలక్కాడ్ జిల్లా రైల్వే స్టేషన్లు వర్గం:పాలక్కాడ్ రైల్వే డివిజను వర్గం:దక్షిణ రైల్వే స్టేషన్లు వర్గం:తమిళనాడు రైల్వే స్టేషన్లు వర్గం:తమిళనాడు రైలు రవాణా
బెర్లిన్ జూలాజికల్ గార్డెన్
బెర్లిన్ జూలాజికల్ గార్డెన్ (Berlin Zoological Garden) అనేది జర్మనీలో ఉన్న అతిపురాతనమైన, బాగా ప్రసిద్ధి చెందిన జంతు ప్రదర్శనశాల. ఇది 1844 లో బెర్లిన్ యొక్క టైయర్‌గార్టన్ ప్రాంతంలో 35 హెక్టార్ల (86.5 ఎకరాలు) స్థలంలో ప్రారంభించబడింది. ఈ జంతు ప్రదర్శనశాల 1,500 వివిధ జాతులతో దాదాపు 20,500 జంతువులను కలిగి ఉంది. ఈ జూ ప్రస్తుతం ప్రపంచంలో అత్యంత విస్తారమైన జాతుల సేకరణను కలిగివుంది.
వర్గం:జంతుప్రదర్శనశాలలు
ముష్క కోశం
thumb|ముష్క కోశం - వృషణాలు - మనిషిలో ఎడమ వైపు, కుడి వైపు ముష్క కోశం (Scrotum) ఒక చర్మపు సంచి. దీనిలో వృషణాలు లేదా ముష్కాలు భద్రంగా ఉంటాయి. ముష్క కోశం  శరీరం నుండి కటి ముందు, కాళ్ళ మధ్య వేలాడుతుంది.
చరిత్ర
పురుషాంగం క్రింద, ఎగువ తొడల పక్కన ఉంటాయి. వృ షణంలో వృషణాలు ఉంటాయి. ఇవి రెండు గుండ్రముతో ఉన్న ఆకారపు గ్రంథులు, వీర్యకణాలను ఉత్పత్తి చేయడానికి  నిల్వచేయడం, అనేక హార్మోన్లను కూడా ఉత్పత్తి చేస్తాయి, వాటిలో ప్రధానమైనవి టెస్టోస్టెరాన్. వృషణం శరీరం వెలుపల వేలాడుతుంది ఎందుకంటే ఇది శరీరంలోని మిగిలిన భాగాల కంటే కొంచెం తక్కువ ఉష్ణోగ్రత ఉండవలెను. తక్కువ ఉష్ణోగ్రత వీర్య కణముల ఉత్పత్తికి సహాయపడుతుంది. వృషణాల లోపల నిర్మాణాలను రక్షించడానికి స్క్రోటల్ కణజాలం సహాయపడుతుంది, ఇక్కడ స్పెర్మ్, ముఖ్యమైన హార్మోన్లు ఉత్పత్తి అవుతాయి. వృషణం వృషణాలను, ప్రధాన రక్తనాళాలను, అలాగే స్ఖలనం కోసం పురుషాంగంలోకి వృషణాల నుండి వీర్య కణములను  విడుదల చేసే నాళాలను  రక్షిస్తుంది. వృషణం అనేది పెరినియల్ రాఫే చేత రెండు భాగాలుగా విభజించబడిన చర్మం, ఇది వృషణం మధ్యలో ఒక రేఖ వలె కనిపిస్తుంది. రాఫే వృషణంతో అంతర్గత సెప్టంలో కలుస్తుంది. సెప్టం స్క్రోటల్ శాక్ ను రెండు భాగాలుగా శరీర నిర్మాణంతో విభజిస్తుంది. వృషణం యొక్క ప్రతి వైపు వీటిని కలిగి ఉంటుంది  వృషణము. ప్రతి వృషణము హార్మోన్లను ఉత్పత్తి చేస్తుంది, టెస్టోస్టెరాన్, హైపోథాలమస్, పిట్యూటరీ గ్రంథి వంటి మెదడులోని భాగాల సహాయంతో. వాటిలో స్పెర్మ్ లేదా స్పెర్మాటోజోవాను ఉత్పత్తి చేసే నాళాలు, కణాలు ఉంటాయి. స్పెర్మ్ వృషణము నుండి ఎపిడిడిమిస్కు బదిలీ చేయబడుతుంది. ఎపిడిడిమిస్. ప్రతి వృషణము పైన ఒక ఎపిడిడిమిస్ గట్టిగా చుట్టబడిన గొట్టం. ప్రతి వృషణంలో సృష్టించబడిన వీర్యము  పరిపక్వమయ్యే వరకు,  60 నుండి 80 రోజుల వరకు నిల్వ చేస్తారు. ఎపిడిడిమిస్ వృషణము ద్వారా స్రవించే అదనపు ద్రవాన్ని కూడా గ్రహిస్తుంది, ఇది పునరుత్పత్తి మార్గము ద్వారా వీర్య కణములను  తరలించడానికి సహాయపడుతుంది. స్పెర్మాటిక్ కార్డ్. ప్రతి స్పెర్మాటిక్ కార్డ్ లో  రక్త నాళాలు, నరాలు, శోషరస నాళాలు, వాస్ డిఫెరెన్స్ అనే గొట్టం ఉంటాయి. ఈ గొట్టం ఎపిడిడిమిస్ నుండి వీర్యమును ను స్ఖలనం చేసే నాళాలలోకి కదిలిస్తుంది. రక్త నాళాలు వృషణ, వాస్ డిఫెరెన్స్, క్రెమాస్టర్ కండరాలకు రక్త సరఫరాను అందిస్తాయి. నరాలు వెన్నుపాము నుండి స్క్రోటమ్, వృషణాలు, క్రీమాస్టర్ కండరాల నుండి సమాచారాన్ని చెర  చేస్తాయి. క్రీమాస్టర్ కండరము. ప్రతి క్రీమాస్టర్ కండరం వృషణాలలో, ఒకటి దానికి  స్పెర్మాటిక్  కార్డు  చుట్టూ ఉంటుంది. వీర్యము ఉత్పత్తికి అనువైన ఉష్ణోగ్రతను నిర్వహించడానికి వృషణాన్ని శరీరం వైపుకు, దూరంగా తరలించడానికి కండరాలు సహాయపడుతుంది. అందువల్ల వృషణం చల్లని వాతావరణంలో శరీరానికి దగ్గరగా ఉంటుంది. పై నిర్మాణాలన్నీ స్క్రోటల్ గోడ చుట్టూ ఉన్నాయి. ఈ గోడ డార్టోస్ ఫాసియా కండరాల అని పిలువబడే మృదువైన కండరాలతో కప్పబడి ఉంటుంది. ఈ కండరం, క్రీమాస్టర్ కండరాలతో పాటు, వృషణం యొక్క చర్మం పైకి క్రిందికి కదులుతున్నప్పుడు విస్తరించడానికి, బిగించడానికి సహాయపడుతుంది.
మూలాలు
వర్గం:శరీర నిర్మాణ శాస్త్రము
శివరామరాజు (సినిమా)
శివ రామరాజు 2002 లో వచ్చిన సినిమా. దీనిని సూపర్ గుడ్ ఫిల్మ్స్ ఆధ్వర్యంలో ఆర్బి చౌదరి నిర్మించాడు. వి. సముద్ర దర్శకత్వం వహించాడు. ఇందులో నందమూరి హరికృష్ణ, జగపతి బాబు, వెంకట్, శివాజీ, మోనికా ప్రధాన పాత్రల్లో నటించగా, ఎస్‌ఐ రాజ్‌కుమార్ సంగీతం సమకూర్చాడు. ఈ చిత్రం తమిళ చిత్రం సముద్రం (2000) కు రీమేక్,
కథ
పూసపాటి శివరామ రాజు (జగపతి బాబు), పూసపాటి రామరాజు (వెంకట్), పూసపాటి రుద్రరాజు (శివాజీ), పూసపాటి స్వాతి (మోనికా) తోబుట్టువులు. వారు రాజ వంశానికి చెందినవారు. వారికి తల్లిదండ్రులు లేరు. శివరామరాజు తన తోబుట్టువులను పెంచే బాధ్యతను తీసుకుంటాడు. అటువంటి పరిస్థితిలో, శివరామరాజు తన సోదరిని ఒక వ్యక్తికి ఇచ్చి పెళ్ళి చేస్తాడు. ఆ వ్యక్తి కుటుంబం అతనిపై ప్రతీకారం తీర్చుకునే పనిలో ఉంది. మిగతా చిత్రం ఈ సోదరీ సోదరులు ఐక్యంగా ఉండడానికి ఎంత కష్టపడతారో వివరిస్తుంది.
చుల్లీమడా రైల్వే స్టేషను
చుల్లీమడా రైల్వే స్టేషను  (కోడ్: CLMD) అనేది కేరళ రాష్ట్రంలోని పాలక్కాడ్ జిల్లా లోని రైల్వే స్టేషను. ఇది భారతీయ రైల్వేలు లోనిదక్షిణ రైల్వే జోన్ పరిధిలోని, పాలక్కాడ్ రైల్వే డివిజను అధీనంలో పనిచేస్తుంది.
ఇవి కూడా చూడండి
వర్గం:పాలక్కాడ్ జిల్లా రైల్వే స్టేషన్లు వర్గం:పాలక్కాడ్ రైల్వే డివిజను వర్గం:దక్షిణ రైల్వే స్టేషన్లు వర్గం:తమిళనాడు రైల్వే స్టేషన్లు వర్గం:తమిళనాడు రైలు రవాణా
ఇబాన్ కలాన్
భౌగోళికం, జనాభా
ఇబాన్ కలాన్ (Iban Kalan) (275) అన్నది అమృత్‌సర్ జిల్లాకు చెందిన అమృత్‌సర్- II తాలూకాలోని గ్రామం, ఇది 2011 జనగణన ప్రకారం 940 ఇళ్లతో మొత్తం 4645 జనాభాతో 507 హెక్టార్లలో విస్తరించి ఉంది. సమీప  పట్టణమైన అమృత్‌సర్ అన్నది 8 కి.మీ. దూరంలో ఉంది. గ్రామంలో మగవారి సంఖ్య 2433, ఆడవారి సంఖ్య 2212గా ఉంది. షెడ్యూల్డ్ కులాల సంఖ్య 2417 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37587.
విద్యా సౌకర్యాలు
సమీప సీనియర్ మాధ్యమిక పాఠశాలలు (Manawala) గ్రామానికి 5 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (అమృత్‌సర్  ii) గ్రామానికి 5 నుంచి 10 కిలోమీటర్ల లోపే ఉంది. సమీప ఇంజనీరింగ్ కళాశాలలు (అమృత్‌సర్  ii) గ్రామానికి 5 నుంచి 10 కిలోమీటర్ల లోపే ఉంది. సమీప వైద్య కళాశాలలు (అమృత్‌సర్  ii) గ్రామానికి 5 నుంచి 10 కిలోమీటర్ల లోపే ఉంది. సమీప మేనేజ్మెంట్ సంస్థలు (అమృత్‌సర్)  గ్రామానికి 10 కిలోమీటర్ల కన్నా దూరంలో ఉంది. సమీప పాలీటెక్నిక్ లు (అమృత్‌సర్)  గ్రామానికి 10 కిలోమీటర్ల కన్నా దూరంలో ఉంది. సమీప వృత్తివిద్యా శిక్షణ పాఠశాలలు (అమృత్‌సర్)  గ్రామానికి 10 కిలోమీటర్ల కన్నా దూరంలో ఉంది. సమీప అనియత విద్యా కేంద్రాలు (అమృత్‌సర్)  గ్రామానికి 10 కిలోమీటర్ల కన్నా దూరంలో ఉంది. సమీప దివ్యాంగుల ప్రత్యేక పాఠశాల (అమృత్‌సర్)  గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
సమీప సామాజిక ఆరోగ్య కేంద్రం గ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 ప్రాథమిక ఆరోగ్య కేంద్రం ఉంది. సమీప ప్రాథమిక ఆరోగ్య ఉప కేంద్రాలు గ్రామానికి 5 నుంచి 10 కిలోమీటర్ల లోపే ఉంది. సమీప మాతా శిశు సంరక్షణా కేంద్రం  గ్రామానికి 10 కిలోమీటర్ల కన్నా దూరంలో ఉంది. సమీప టి.బి వైద్యశాలలు  గ్రామానికి 10 కిలోమీటర్ల కన్నా దూరంలో ఉంది. సమీప అలోపతీ ఆసుపత్రి గ్రామానికి 5 నుంచి 10 కిలోమీటర్ల లోపే ఉంది. సమీప ప్రత్యామ్నాయ ఔషధ ఆసుపత్రి గ్రామానికి 5 నుంచి 10 కిలోమీటర్ల లోపే ఉంది. సమీప ఆసుపత్రి  గ్రామానికి 10 కిలోమీటర్ల కన్నా దూరంలో ఉంది. సమీప పశు వైద్యశాలలు  గ్రామానికి 10 కిలోమీటర్ల కన్నా దూరంలో ఉంది. సమీప సంచార వైద్య శాలలు  గ్రామానికి 10 కిలోమీటర్ల కన్నా దూరంలో ఉంది. సమీప కుటుంబ సంక్షేమ కేంద్రం  గ్రామానికి 10 కిలోమీటర్ల కన్నా దూరంలో ఉంది.
తాగు నీరు
నది / కాలువ నీరు ఉంది.
సమాచార, రవాణా సౌకర్యాలు
టెలిఫోన్లు (లాండ్ లైన్లు) లేదు. సమీప టెలిఫోన్లు (లాండ్ లైన్లు) గ్రామానికి 5 నుంచి 10 కిలోమీటర్ల లోపే ఉంది.
సమీప ఇంటర్నెట్ కెఫెలు / సామాన్య సేవా కేంద్రాలు గ్రామానికి 5 నుంచి 10 కిలోమీటర్ల లోపే ఉంది. ప్రైవేటు కొరియర్ లేదు. సమీప ప్రైవేటు కొరియర్ గ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియం లేదు. సమీప ఏటియం గ్రామానికి 5 కిలోమీటర్ల లోపే ఉంది. వ్యాపారాత్మక బ్యాంకు లేదు. సమీప వ్యాపారాత్మక బ్యాంకు గ్రామానికి 5 కిలోమీటర్ల లోపే ఉంది. సహకార బ్యాంకు లేదు. సమీప సహకార బ్యాంకు గ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘం లేదు. సమీప వ్యవసాయ ఋణ సంఘం గ్రామానికి 5 నుంచి 10 కిలోమీటర్ల లోపే ఉంది. స్వయం సహాయక బృందం లేదు. సమీప స్వయం సహాయక బృందం గ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) ఉంది. ఆటల మైదానం లేదు. సమీప ఆటల మైదానం  గ్రామానికి 5 కిలోమీటర్ల లోపే ఉంది. సినిమా / వీడియో హాల్ లేదు. సమీప సినిమా / వీడియో హాల్  గ్రామానికి 5 కిలోమీటర్ల లోపే ఉంది. పబ్లిక్ రీడింగ్ రూం లేదు. సమీప పబ్లిక్ రీడింగ్ రూం గ్రామానికి 5 కిలోమీటర్ల లోపే ఉంది.
విద్యుత్తు
విద్యుత్ సౌకర్యం ఉంది.
9 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబర్)లో విద్యుత్ సరఫరా ఉంది.
12 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబర్)లో విద్యుత్ సరఫరా ఉంది.
భూమి వినియోగం
ఇబాన్ కలాన్ (Iban Kalan) (275) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
ఇబాన్ కలాన్ (Iban Kalan) (275) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:అమృత్ సర్ -2 తాలూకా గ్రామాలు
బంతిపువ్వు
బంతిపువ్వు (Tagetes). బంతి పువ్వు మెక్సికో, దక్షిణ  అమెరికా, భారత్ లలో పంట గా వేస్తారు. ఇవి బంగారు, పసుపుపచ్చ , నారింజ రంగులలో లభ్యమవుతుంది. బంతి పూవులును భారత దేశములో పూజలలో, పెళ్లిళ్లలో అలంకరణ చేస్తారు.బంతి పువ్వు వాణిజ్య పంట. బంతి పువ్వును ఆధారం గా చేసుకొని ఆచార్య ఆత్రేయ తెలుగులో మూగ మనసులు చిత్రములో " ముద్ద  బంతి పువ్వులు మూగ కళ్ళ ఊసులు " అనే పాటను వ్రాశారు.
చరిత్ర
ప్రపంచ దేశాలలో గాక మన దేశం లో తెలంగాణ,  ఆంధ్ర ప్రదేశ్ , కర్ణాటక , తమిళనాడు, ఉత్తర్ ప్రదేశ్,పశ్చిమ బెంగాల్ , సిక్కిం, మధ్య ప్రదేశ్ , గుజరాత్  వివిధ రాష్ట్రములో లలో పండిస్తారు. బంతి పువ్వు విత్తనాలు త్వరగా మొలకలుగా వస్తాయి. సాధారణంగా 8 వారములలో  మొలకలు అందుబాటులో ఉంటాయి. ఈ బంతి పువ్వలను మనము కూర గాయల తోటల మధ్యలో వేయగలుగుతే తోటకు  అందం గా ఉంటుందని చెప్పవచ్చును. తోటలకు  తెగుళ్లను  రాకుండా అరికట్టుతుంది. తగినంత సూర్యరశ్మిలో బంతి పువ్వుల తోట  రాగలదు.
బంతి పువ్వులు పెరుగుదల - సంరక్షణ
బంతిపువ్వుల కు నీళ్లు పోసినప్పుడు కొంత మేరకు మధ్యలో ఎక్కువగా నీరు లేకుండా చూడ వలెను. ఎక్కువ ఎండలో నీటిని గమనిస్తుండాలి. తడి వాతావరణం లో కుళ్ళి పోవడానికి ఆస్కారం ఉంటుంది. బంతి పువ్వుల  తోట అలంకరణ కోసం సాధారణంగా పెరిగే పువ్వులలో ఒకటి  సామాజిక కార్యక్రమాల కోసం దండలు తయారు చేయడానికి  వాడతారు. బంతి పువ్వుల పెరుగుదలకు కావలసిన ఉష్ణోగ్రత  18-20  డిగ్రీలు. 35 డిగ్రీల  కంటే ఎక్కువ ఉష్ణోగ్రతలు ఉంటే  మొక్కల పెరుగుదల అంత గా ఉండవు .శీతాకాలంలో, మొక్కలు, పువ్వులు మంచుతో దెబ్బతింటాయి. బంతి పువ్వును వివిధ రకాల నేలలలో పెంచవచ్చు.2. ఫ్రెంచ్ (మరగుజ్జు) బంతి పువ్వులు (ఫ్రెంచ్ మరగుజ్జు)  తేలికపాటి  నెలలో పండిస్తారు. అయితే బాగా ఎండిపోయిన, తేమతో కూడిన నేలలు ఆఫ్రికన్ (పొడవైన) బంతి పువ్వులకు బాగా సరిపోతాయి. నీటిపారుదల వారానికి ఒకసారి లేదా రెండు సార్లు అవసరము. నీటి స్తబ్దతను నివారించాలి. బంతి పువ్వుల పంటను 7-8 రోజుల వ్యవధిలో సేద్యం చేయ వలెను .దీనికి నేల  పరిమాణం,  ఋతువుల(  సీజన్)  పై ఆధారపడి ఉంటుంది. వేసవిలో 4,5 రోజుల విరామం తర్వాత నీటిపారుదల అవసరం, శీతాకాలంలో 10-12 రోజుల విరామం. వర్షాకాలంలో వాతావరణం అవసరమైన ప్రకారం నీటిని వాడవలెను. బంతి పువ్వు నాట్లు వేసిన తరువాత పుష్పానికి 40-50 రోజులు సమయం పడుతుంది. పువ్వులు ఉదయం వేళల్లో కోయాలి, తీసే ముందు నీటిపారుదల మంచి  పూల ఎక్కువగా రావడానికి ఆస్కారం ఉంటుంది. క్రమం తప్పకుండా పువ్వులు తీయడం ,ఎండిన పువ్వుల తొలగింపు దిగుబడిని పెంచుతాయి. కొమ్మతో ఉన్న పువ్వులు కట్టలుగా కట్టి మార్కెట్‌కు రవాణా చేయబడతాయి. ఒక మొక్క దగ్గర 100 నుండి 150 పువ్వులు పొందవచ్చు. బంతి పువ్వులు వచ్చే వ్యవధి సుమారు 3 నెలలు. పంట కోసిన తరువాత, పువ్వులను చల్లని ప్రదేశంలో ఉంచడం మంచిది. బంతి పువ్వు  రవాణా, దగ్గర మార్కెట్ల  కోసం గోనె సంచులలో ప్యాక్ చేస్తారు ,దూర  ప్రాంతములకు  వెదురు బుట్ట ను వాడతారు